JKW-KABUM-19-DZA-001-044-wylie
mkhas grub gtsang ma shangs ston ni/ @#/_/mkhas grub gtsang ma shangs ston ni/__khong skya spang kha zhes par/__stsa rwa ston dkon mchog dpal bzang dang /__yum dze dge zhes pa'i sras su 'khrungs/__chung ngu nas byis pa'i spyod pa las 'das pa'i bag chags bzang po gsal bar sad/__dgung lo brgyad dgu nas 'bri klog bslab/__bcu gsum pa nas bla ma nyi thog par rab tu byung /__slob dpon las phar phyin dang spyod 'jug sogs gsan/__gzhan yang bla ma mang po las mdo sngags kyi gzhung mang du bzhes/__mkhas pa chen por gyur/__grub pa'i nyams myong yang ci rigs par skyes/__khyad par yol phu ri gong du sangs rgyas ston pa'i spyan sngar byon pa tsam gyis zhal mthong ma thag mos gus thun mong ma yin pa skyes/__nyams myong rang shar du byung /__dpal shangs pa'i zab chos mtha' dag gsan cing /__sgyu ma dang rmi lam sogs kyi nyams myong rtsol med du skyes/__bla mas kyang chig brgyud chos kyi bdud rtsi thog mar 'thung ba'i skal ldan/__lung bstan 'khor gyi dang po/__man ngag chig brgyud gnang ba'i bu chen/__'gran zla bral ba'i thugs sras kyi dam par mdzad cing /__rtogs ldan rtsod med du gyur nas 'di dang phyi mar 'gro don dpag tu med pa 'byung zhing /__bcu bzhi'i sa thob/__slob ma brgyud 'dzin dang bcas pa dag pa mkha' spyod du 'gro bar lung bstan/__phyir mi ldog pa'i rtags rnams gsal bar mang la zhal mthong ba tsam gyis gdul bya rnams dang ba 'dren pas shangs ston gtsang ma zhes grags/__mdor na bla ma'i byin rlabs zhugs/__sgyu lus dang 'od gsal 'byongs/__rtogs pa mngon du gyur/__chos brgyad rang sar grol/__yi dam gyi lha mang pos zhal gzigs te lung bstan thob/__mngon par shes pa thogs pa med par mnga' bar gyur kyang /__nang gi yon tan gsang ba gnad yin gsungs nas sbas pa'i ngang tshul lhur bzhes pa'i ngang nas gdul bya skal ldan bsam gyis mi khyab pa smin grol la bkod/__sku gshegs tsa na bzhugs gdan dang /__na bza' phrugs gcig ma gtogs/__gser seb gang ngam/__yo byad bre gang ri ba yang ma bzung ba sogs ngo mtshar gyi rnam thar mtha' klas/__mthar dgung lo bdun cu rtsa drug pa bya lo snron zla ba'i tshes bco lnga'i snga dro'i cha la/__shar phyogs dag pa'i zhing khams su 'gro mgon sangs rgyas ston pa'i spyan sngar ngo mtshar ba'i ltas dpag tu med pa dang bcas gshegs nas bcu bzhi'i sa la mngon par byang chub pa'i ye shes brnyes par gyur to//____//_!_
Debug data: